b"\n_START_ARTICLE_\nFundaci\xc3\xb3 Miranda\n_START_SECTION_\nAntecedents\n_START_PARAGRAPH_\nLa Fundaci\xc3\xb3 Miranda va ser constitu\xc3\xafda com a projecte familiar i de vida per part de Rosa Galindo Sol\xc3\xa9 i Maurici Biosca Riera. Tots dos provenien del sector de la interpretaci\xc3\xb3 i van decidir fer un gir a la seva vida per a traslladar-se al Pla de l'Orri (Bergued\xc3\xa0) amb el seu fill i emprendre aquest projecte.\n_START_SECTION_\nUbicaci\xc3\xb3\n_START_PARAGRAPH_\nLa seu de la Fundaci\xc3\xb3 Miranda \xc3\xa9s el Pla de l'Orri, una finca de 101 hect\xc3\xa0rees situada a la Serra de Catllar\xc3\xa0s i que pertany al municipi de Castell de l'Areny i a la comarca del Bergued\xc3\xa0. Aquesta propietat es troba aproximadament a 1600 metres sobre el nivell del mar i s'hi troben representats h\xc3\xa0bitats propis d'alta muntanya. Es pot accedir a la finca per una pista forestal en molt bon estat des de Sant Juli\xc3\xa0 de Cerdanyola o des de Castell de l\xe2\x80\x99Areny.\n_START_SECTION_\nDirecci\xc3\xb3\n_START_PARAGRAPH_\nL'actual director de la Fundaci\xc3\xb3 Miranda \xc3\xa9s el Sr. Maurici Biosca Riera. Diplomat en Comunicaci\xc3\xb3 Integral, va desenvolupar una llarga traject\xc3\xb2ria com a actor, co-fundador i membre de la companyia d'humor Pocaconya. Anys despr\xc3\xa9s va deixar el teatre per a dedicar-se a la Fundaci\xc3\xb3 Miranda, on t\xc3\xa9 la tasca de comunicador responsable de la imatge del projecte, feina que compagina amb el manteniment dels cavalls i la finca."